РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13

от заседание на Комисия ”Професионална квалификация и 
информационни технологии”,
проведено на 17.06.2021 г.

Днес, 17.06.2021 г. /четвъртък/ от 11:00 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА-отсъства
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: Анелия Чомакова – началник отдел „ИО“ в дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Георги Бошнаков – главен експерт – информационни технологии в отдел „ИО“, дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1.ОТНОСНО: Доклад от директора на дирекция „ИТСС“ относно възобновяване дейностите по актуализиране на поднормативните документи, издадени от ВСС, съгласно Глава 18а на Закона за съдебната власт.

Комисия “Професионална квалификация и
информационни технологии”
Р Е Ш И :

1.1.	 Приема отчета за извършената работа от външните експерти – Александра Цветкова и Боян Иванов по сключените договори между тях и ВСС.
1.2.	 Предлага възнагражденията да бъдат заплатени изцяло, в размер съгласно сключените договори.
1.3.	 Изпраща решението по т. 1.2 на главния секретар на ВСС за предприемане на последващи действия.
1.4.	 Изпраща получените отговори, съгласно решение на КПКИТ по протокол № 11/07.06.2021 г., т. 8, на членовете на работната група, сформирана с решение на КПКИТ по протокол № 29/13.10.2020 г., за становище в срок до 25 юни 2021 г.
	1.5. Изпраща становището на Работна подгрупа II на началник отдел „ЕИСС“, за преглед и изготвяне на становище с предложения по текстовете, за които подгрупата е изискала допълнителна информация за ЕИСС, с оглед непредоставянето й.

2.ОТНОСНО: Доклад от началник отдел „ЕИСС“ относно предоставяне на информация на външни експерти, включени в работна група, създадена с решение на КПКИТ по протокол № 29/13.10.2020 г. със задача актуализиране на поднормативните документи, издадени от ВСС съгласно Глава 18а от ЗСВ.

Комисия “Професионална квалификация и
информационни технологии”
Р Е Ш И :

2.1. Приема за сведение доклад от началник отдел „ЕИСС“ относно предоставяне на информация на външни експерти, включени в работна група, създадена с решение на КПКИТ по протокол № 29/13.10.2020 г.

3.ОТНОСНО: Искане от административния ръководител на Районен съд – Велинград  за осигуряване на средства за оборудване на една съдебна зала за осъществяване на видеоконферентни връзки.

Комисия “Професионална квалификация и
информационни технологии”
Р Е Ш И :

3.1. Искането от административния ръководител на Районен съд – Велинград за осигуряване на средства за оборудване на една съдебна зала за осъществяване на видеоконферентни връзки - 1 брой уеб камера с вграден микрофон на стойност 208,00 лв. с ДДС, 1 брой мултимедиен проектор на стойност 999,00 лв. с ДДС, 2 броя KVM превключватели на стойност 90,00 лв. с ДДС, 2 броя KVM суичове на стойност 130,00 лв. с ДДС и 6 броя видеокабели VGA на стойност 72,00 лв. с ДДС е целесъобразно.
3.2. Изпраща решението по т. 3.1 ведно с доклад на Комисия „Бюджет и финанси" към Пленума на ВСС, по компетентност
3.3. Искането от административния ръководител на Районен съд – Велинград за осигуряване на средства за закупуване на 1 брой лаптоп на стойност 1 349,00 лв. с ДДС и 1 брой операционна система Windows 10 Pro на стойност 299,00 лв. с ДДС е нецелесъобразно.
3.4. Изпраща решението по т. 3 на административния ръководител на Районен съд – Велинград, за сведение.

4.ОТНОСНО: Искане от административния ръководител на Районен съд – Гоце Делчев за оказване на съдействие за отстраняване на проблеми с АСУД.

Комисия “Професионална квалификация и
информационни технологии”
Р Е Ш И :

4.1. Отлага до получаване на 1 брой сървър и операционна система Windows 2019 Server Standard от страна на Районен съд – Гоце Делчев, съгласно взето решение от Комисията по протокол № 10/26.05.2021 г., т. 16.

5.ОТНОСНО: Искане от административния ръководител на Районен съд – Добрич за съгласие за извършване на трансформация на длъжността „съдебен секретар“ в длъжността „системен администратор и съдебен статистик, и съдебен секретар“.

Комисия “Професионална квалификация и
информационни технологии”
Р Е Ш И :

5.1. Изпраща искането от административния ръководител на Районен съд – Добрич на Комисия „Съдебна администрация" към Съдийската колегия на ВСС, по компетентност.

6.ОТНОСНО: Искания от административния ръководител на Районен съд – Провадия  за осигуряване на средства за закупуване на 1 брой МФУ, 1 брой копирна машина и 1 брой принтер.

Комисия “Професионална квалификация и
информационни технологии”
Р Е Ш И :

6.1. Искането от административния ръководител на Районен съд – Провадия  за осигуряване на средства за закупуване на 1 брой МФУ на стойност 786,00 лв. с ДДС, 1 брой копирна машина на стойност 3 342,00 лв. с ДДС и 1 брой принтер на стойност 246,00 лв. с ДДС е целесъобразно.
6.2. Изпраща решението по т. 6.1 ведно с доклад на Комисия „Бюджет и финанси" към Пленума на ВСС, по компетентност.

7.ОТНОСНО: Искане от административния ръководител на Районен съд – Хасково за осигуряване на средства за закупуване на 5 броя скенери.

Комисия “Професионална квалификация и
информационни технологии”
Р Е Ш И :

7.1. Искането от административния ръководител на Районен съд – Хасково за осигуряване на средства за закупуване на 4 броя скенери на обща стойност 6360,00 лв. с ДДС е целесъобразно.
7.2. Изпраща решението по т. 7.1 ведно с доклад на Комисия „Бюджет и финанси" към Пленума на ВСС, по компетентност.
7.3. Искането от административния ръководител на Районен съд – Хасково за осигуряване на средства за закупуване на 1 брой скенер е нецелесъобразно.
7.4. Изпраща решението по т. 7 на административния ръководител на Районен съд – Хасково, за сведение.

8.ОТНОСНО: Искане от административния ръководител на Административен съд – Велико Търново за осигуряване на средства за закупуване на 2 броя скенери и 2 броя копирни машини.

Комисия “Професионална квалификация и
информационни технологии”
Р Е Ш И :

8.1. Искането от административния ръководител на Административен съд – Велико Търново за осигуряване на средства за закупуване на 2 броя скенери на обща стойност 4 760,00 лв. с ДДС и 1 брой копирна машина на стойност 7 450,00 лв. с ДДС е целесъобразно.
8.2. Изпраща решението по т. 8.1 ведно с доклад на Комисия „Бюджет и финанси" към Пленума на ВСС, по компетентност.
8.3. Искането от административния ръководител на Административен съд – Велико Търново за осигуряване на средства за закупуване на 1 брой копирна машина на стойност 7 450,00 лв. с ДДС е нецелесъобразно.
8.4. Изпраща решението по т. 8 на административния ръководител на Административен съд – Велико Търново, за сведение.

9.ОТНОСНО: Извлечение от Пленума на ВСС по протокол № 11/10.06.2021 г., т. 17, относно искане от административния ръководител на Районен съд – Горна Оряховица за осигуряване на средства за закупуване на 1 брой копирна машина.

Комисия “Професионална квалификация и
информационни технологии”
Р Е Ш И :

9.1. Искането от административния ръководител на Районен съд – Горна Оряховица за осигуряване на средства за закупуване на 1 брой копирна машина на стойност 7 450,00 лв. с ДДС е целесъобразно.
9.2. Изпраща решението по т. 9.1 ведно с доклад на Комисия „Бюджет и финанси" към Пленума на ВСС, по компетентност.

10.ОТНОСНО: Извлечение от Комисия „Бюджет и финанси“ към Пленума на ВСС  по протокол № 22/09.06.2021 г., т. 15, относно искане от административния ръководител на Административен съд – Бургас за осигуряване на средства за изграждане на система за видеоконферентна връзка.

Комисия “Професионална квалификация и
информационни технологии”
Р Е Ш И :

10.1. Отлага разглеждане на искането от административния ръководител на Административен съд – Бургас за осигуряване на средства за изграждане на система за видеоконферентна връзка за следващо заседание на Комисията.

Допълнителна точка:

11.ОТНОСНО: Писмо от „А1 България“  ЕАД, изпълнител по договор с предмет „Осигуряване на виртуална IP свързаност за нуждите на ВСС и съдилищата“.
При разглеждане на т. 11 присъстваха трима представители на  изпълнителя по договора.
При изпълнение на дейностите по договора, сключен между Висш съдебен съвет и „А1 България“ ЕАД е констатирано, че в някои съдилища националният IP адресен план на съдилищата не се спазва. 	
Изпълнителят по договора посочва, че „във връзка с преминаване на свързаността на Единната информационна система на съдилищата (ЕИСС) към новата комуникационна структура, спазването на националния адресен план е задължително.“
С оглед успешното реализиране на дейностите по договора и спазване на заложените срокове, 

Комисия “Професионална квалификация и
информационни технологии”
Р Е Ш И :

11.1. Указва на административните ръководители на съдилищата, в които не е внедрен националният IP адресен план на съдилищата, да организират внедряването му в седемдневен срок. 
11.2. Съдилищата, за които внедряването на адресния план би създало затруднения, да се обръщат към дирекция „ИТСС“ в Администрацията на Висшия съдебен съвет за анализиране на проблемите и предприемане на последващи действия.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА